I 1930'erne holdt Krishnamurti taler i Europa, Latinamerika, Indien, Australien og USA. I 1938 mødte han 
[[Aldous Huxley]].<ref>Vernon, "Star in the East," s. 205. </ref> De udviklede et nært venskab, som varede i mange år. De delte bekymringen for den forestående konflikt i Europa, som de så som resultatet af nationalismens skadelige indflydelse. Krishnamurtis holdning til Anden Verdenskrig blev ofte opfattet som pacifisme og endda som undergravende virksomhed i en tid, hvor USA var grebet af patriotisk begejstring. En tid kom han under FBIs overvågning.<ref>Vernon, "Star in the East," s. 209. </ref> Han talte ikke offentligt mellem 1940 og 1944. I de fire år boede og arbejdede han på Arya Vihara, der under krigen var en stort set bæredygtig gård, hvor dens overskydende produkter blev doneret til nødhjælpsindsatsen i Europa.<ref>Vernon, "Star in the East," s. 210. </ref> Om årene i Ojai under krigen, sagde han senere: “.. Det var en tid uden udfordringer, uden krav, uden udadvendthed. Alt blev holdt indenbords, og da jeg endelig forlod Ojai brød det hele ud i lys lue."<ref>Jayakar, "Krishnamurti" s. 98. </ref>
Filosofi Religion Samfund Kultur Religionsvidenskab Subkulturer